b'\n_START_ARTICLE_\nPolens forsvar\n_START_PARAGRAPH_\nSi\xc5\x82y Zbrojne Rzeczypospolitej Polskiej, Polens forsvar eller (Wojsko Polskie) p\xc3\xa5 polsk, best\xc3\xa5r av tre v\xc3\xa5pengrener \xe2\x80\x93 H\xc3\xa6ren, Luftforsvaret, Marinen og Spesialstyrker. Navnet har v\xc3\xa6rt i bruk siden tidlig p\xc3\xa5 1800-tallet, men det moderne polske forsvaret ble opprettet ved slutten av f\xc3\xb8rste verdenskrig._NEWLINE_Den polsk-sovjetiske krig 1919\xe2\x80\x9321 var den nye styrkens f\xc3\xb8rste ildd\xc3\xa5p.  Under andre verdenskrig ble polske styrker nedkjempet av tyske og sovjetiske styrker, men mange polakker kom seg ut av landet og kjempet videre p\xc3\xa5 alliert side, i tillegg til partisanstyrker i landet.  Etter krigen ble et nytt forsvar organisert av Sovjetunion som en del av Warsawapakten._NEWLINE_Etter at den kalde krigen var over gikk Polen inn i NATO, og er i 2009 inne i et st\xc3\xb8rre moderniseringsprogram, hvor blant annet verneplikten i praksis avskaffes og styrken skal bli profesjonell.\n_START_SECTION_\nOrganisasjon\n_START_PARAGRAPH_\nForsvaret er administrert av forsvarsdepartementet (Ministerstwo Obrony Narodowej, ledet av minister Tomasz Siemoniak.  \xc3\x98verste leder for forsvaret er Polens president._NEWLINE_Den 10. april 2010 omkom seks av de syv \xc3\xb8verste milit\xc3\xa6re i det polske forsvaret i Smolensk-ulykken. Blant de omkomne var den \xc3\xb8verste lederen, Polens president Lech Kaczy\xc5\x84ski, og den milit\xc3\xa6re lederen general Franciszek G\xc4\x85gor._NEWLINE_Polens fire forsvarsgrener Wojska L\xc4\x85dowe, Si\xc5\x82y Powietrzne,  Marynarka Wojenna og Wojska Specjalne.  Forsvaret har til sammen 124\xc2\xa0000 aktive personell (2008), i tillegg til 234\xc2\xa0000 reservister.'